Document ID: 31995R1949

Komisjoni määrus (EÜ) nr 1949/95,
7. august 1995,
millega muudetakse komisjoni 17. jaanuari 1995. aasta määrust (EÜ) nr 97/95, milles sätestatakse üksikasjalikud eeskirjad, kohaldamaks nõukogu määrust (EMÜ) nr 1766/92 kartulitootjatele makstavate miinimumhindade ja kompensatsioonide suhtes ning nõukogu määrust (EÜ) nr 1868/94, millega kehtestatakse kartulitärklise tootmise kvoodisüsteem
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1863/95, [2] eriti selle artikli 8 lõiget 5,
võttes arvesse nõukogu 27. juuli 1994. aasta määrust (EÜ) nr 1868/94, millega kehtestatakse kartulitärklise tootmise kvoodisüsteem, [3] viimati muudetud määrusega (EÜ) nr 1863/95, eriti selle artiklit 8,
ning arvestades, et:
komisjoni määrusega (EÜ) nr 1664/95 [4] on muudetud teraviljade, õliseemnete ja valgukultuuride alaseid määrusi, millega enne 1. veebruari 1995 on kindlaks määratud teatavad hinnad ja kogused, mille väärtust eküüdes on põllumajanduse ümberarvestuskurssi korrigeeriva koefitsiendi kaotamise tõttu kohandatud, eelkõige on muudetud määruse (EMÜ) nr 1766/92 artikli 8 lõike 1 kolmandas alapunktis osutatud miinimumhinda, kõnealuse määruse artikli 8 lõike 2 kolmandas alapunktis osutatud kompensatsiooni ja määruse (EÜ) nr 1868/94 artiklis 5 osutatud lisatasu suurust;
komisjoni määruse (EÜ) nr 97/95 [5] II lisas on tärklisesisalduse põhjal kindlaks määratud miinimumhinnad, kompensatsioonid ja lisatasud, mida makstakse 5050 g kartulite veealuse kaalu eest; kõnealust lisa tuleks määrusega (EÜ) nr 1664/95 kehtestatud muudatuste tõttu muuta;
käesolevas määruses sätestatud meetmed on kooskõlas asjaomaste korralduskomiteede arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 97/95 II lisa asendatakse käesoleva määruse lisaga.
Artikkel 2
Käesolev määrus jõustub järgmisel päeval pärast selle avaldamist Euroopa Ühenduste Teatajas.
Seda kohaldatakse alates 1. juulist 1995.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. august 1995

Labels: 2
17
3
6
15